সিআইডির বিশেষ পুলিশ সুপার আবদুল কাহার আকন্দ জানান, যারা দক্ষিণ আফ্রিকায় যাচ্ছেন, তাদের বেশিরভাগই অন্য দেশের ভিসা নিয়ে, বিশেষ করে মোজাম্বিকের ভিসা নিয়ে যাচ্ছেন। পরে সুযোগ মতো দক্ষিণ আফ্রিকায় ঢুকে পড়েন। দেশী-বিদেশী একাধিক সিন্ডিকেট ‘বডিকন্ট্রাক্ট’র মাধ্যমে বাংলাদেশীকে সে দেশে পৌঁছে দেয়। বিনিময়ে ৫ থেকে ১০ লাখ টাকা নেয়া হয়। সেখানে পৌঁছার পর আগে যারা গিয়েছে তাদের ব্যবসা-বাণিজ্যের সঙ্গে যুক্ত হয়।